stanford-oval/wikipedia huggingface dataset:
Patrick Breyer

| Patrick Breyer |
| --- | --- |

Euroopan parlamentin jäsen
 2.7.2019–  
Ryhmä:  Vihreät/EFA
Henkilötiedot
Syntynyt: 29. huhtikuuta 1977 (ikä 47) Frankfurt am Main, Länsi-Saksa
Kansalaisuus:  saksalainen
Tiedot
Puolue:  Saksan piraattipuolue
Aiheesta muualla
www.patrick-breyer.de
Patrick Breyer (s. 29. huhtikuuta 1977 Frankfurt am Main, Länsi-Saksa) on saksalainen poliitikko. Breyer edustaa Saksan piraattipuoluetta. Breyer on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Vuoden 2024 Eurovaaleissa Breyer ei enää asettunut ehdolle.
Aiheesta muualla

Kuvia tai muita tiedostoja aiheesta Patrick Breyer Wikimedia Commonsissa
Patrick Breyer Euroopan parlamentin jäsenet. Euroopan parlamentti.
Patrick Tiainen

Patrick Tiainen (s. 1993 Kokkola) on suomalainen pastori ja saarnaaja, joka on Word of Faith Church Finland -seurakunnan perustaja ja entinen johtaja.
Koulukiusaamisesta kärsinyt Tiainen tuli uskoon rippileirillä. Myöhemmin varusmiespalveluksen suoritettuaan hän matkusti Keniaan, jossa hän opiskeli pastoriksi paikallisessa raamattukoulussa. Suomeen palattuaan hän perusti toukokuussa 2014 Kokkolaan suomalaisen Word of Faith -seurakunnan. Liikkeen toiminta levisi parin vuoden aikana eri puolille Suomea, kunnes toukokuussa 2017 Tiainen ilmoitti eroavansa seurakunnan johdosta uupumuksen, auto-onnettomuuden ja mieshenkilöön olevan avioliiton ulkopuolisen suhteen takia.
Tiainen opiskeli Kuopion Pelastusopistolla hätäkeskuspäivystäjätutkinnon ja työskentelee ammatissaan Turussa.
Tiainen julkaisi kirjan Taivaan ja helvetin väliltä 19. marraskuuta 2021. Kirja on seitsemän seksuaalivähemmistön edustajan kuvaus elämästä uskon ja homoseksuaalisuuden kanssa. Kesällä 2023 Tiainen pahoinpideltiin hänen puhuessaan Tallinnan Pride-tapahtumassa.
Aiheesta muualla

Elämäni karismaattisena pastorina - ja sen jälkeen, Yle Areena 21.2.2021 (ruotsiksi) (tekstitetty suomeksi)
Peter Keglevic

Peter Keglevic (s. 1950 Salzburg, Salzburg, Itävalta) on alun perin itävaltalainen ohjaaja. Hänen tunnetumpia elokuviaan ovat Die Tanz mit dem Teufel (2002) ja Du bist nicht allein – Die Roy Black story. Lisäksi Keglevic on ohjannut tv-sarjaa Stolberg ja kaksi Martin Beck -elokuvaa, Polismördaren (1994) ja Stockholm Marathon (1994).
Palkinnot

Adolf Grimme Award (2002)
Bavarian Tv Award (2002)
German Television Award (2002)
Best Fiction Program (2001)
Golden Lion (1997)
Ehdokkuudet

German Television Award (2002)
Aiheesta muualla

Peter Keglevic Imdb:ssä
Pitcairnin saarineuvosto

| Pitcairn Island Council |
| --- | --- |
 
Johto
Pormestari:  Charlene Warren-Peu
Varapormestari:  Kevin Young
Edustajia:  10
Vaalit
Viimeisimmät vaalit:  6. marraskuuta 2019
Pitcairnin saarineuvosto (engl. Island Council) on Pitcairnsaarten lainsäädännöllinen elin, joka vastaa saarten jokapäiväisten asioiden hoitamisesta. Lainsäätämisessä neuvosto tekee yhteistyötä Pitcairnin kuvernöörin kanssa, joka kuitenkin asuu Uudessa-Seelannissa. Pitcairniä on sanottu maailman pienimmäksi demokratiaksi.
Neuvoston puheenjohtajan titteli on pormestari.
Saarineuvosto koostuu seuraavista henkilöistä (sulkeissa kauden pituus):
Neljä vaaleilla valittua edustajaa (1 vuosi)
Kaksi ex-officio-edustajaa: pormestari ja neuvoston puheenjohtaja (pormestari: 3 vuotta, neuvoston pj.: 1 vuosi)
Yksi neljän valitun edustajan nimeämä edustaja (1 vuosi)
Kaksi kuvernöörin nimittämää edustajaa (1 vuosi)
Yksi paikka kuvernöörille itselleen (toistaiseksi)
Vaalit pidetään joka vuosi. Vaaleissa äänioikeus on kaikilla vähintään 18-vuotiailla, jotka ovat asuneet saarella vähintään kolme vuotta. Poliittisia puolueita ei ole, vaan kaikki edustajat ovat sitoutumattomia. Viimeisimmät vaalit pidettiin 6. marraskuuta 2019.
Vuoden 2020 ensimmäisessä kokouksessa neuvoston kokoonpano oli seuraava:
| Nimi | Rooli |
| --- | --- |
Charlene Warren-Peu: Pormestari
Kevin Young: Varapormestari
Ariel Harding: Edustaja
Shawn Christian: Edustaja
Michele Christian: Edustaja
Lea Brown: Edustaja
L Jaques: Edustaja
Isec Heather Menzies:
Seksihullut (albumi)

| Seksihullut Seksihullut |
| --- | --- | --- |

Studioalbumin tiedot
 Julkaistu: huhtikuu 2011
 Formaatti: LP
 Tyylilaji: punk rock
 Levy-yhtiö: Temmikongi
Muut kannet

Seksihullujen muut julkaisut
| Flirttipirtti 2011 | Seksihullut 2011 | Seksihullut / Nitebuzz 2012 |
Seksihullut on saman nimisen punkyhtyeen esikoisalbumi, joka julkaistiin huhtikuussa 2011 levymerkillä Temmikongi.
Vastaanotto

Soundin Antti Luukkanen antoi albumille kolme tähteä viidestä, mainiten Seksihullujen tuntuneen aluksi pelkältä vitsiltä, mutta sen viehätyksen piilevän sopivassa suhteessa punkin anarkiaa ja avantgardea, kommentoiden albumin sopivan nautittavaksi pienissä erissä. Luukkanen sanoi myös seuraavaa:
»Seksihulluille punk tarkoittaa totaalista vapautta kirjoittaa kappaleita esimerkiksi seksistä, pankkikorteista, pikavipeistä tai krapulamätöstä. Solisti Sirpa ei edes yritä pysyä tahdissa eikä amatöörimäistä ääntelyä voi laulamiseksi sanoa parhaalla tahdollakaan. Soundit tällä vinyylialbumilla ovat todella käppäiset.» 
(Antti Luukkanen, toimittaja)
Kappaleet

Kaikki kappaleet säveltänyt, sanoittanut ja sovittanut Seksihullut.
Kappaleet > A-puoli

Hampurilainen
Hups! Nettikamera päällä
Häähullut
Käteenveto
Puhelintyttö
Luottokorttiluettelo
Candypelle
Blondi tuli taloon
Kappaleet > B-puoli

Seikkailija vaivautuu
Lokki lensi metsään
T-2
Bilelintu
Myrkkypostia
Punaista muusia
Taas kännissä
Unelmaa vai paskaa?
Kusinen lumiukko
Kokoonpano

Sirpa – laulu
Jyrki – laulu, kitara
Jarkko – kitara
Tuuli – bassokitara
Vilu – rummut
Kokoonpano > Tuotanto

P. Dassum – masteroija
Roope Seppälä – äänittäjä, miksaaja
Arvostelut

Soundi:
Aiheesta muualla

Seksihullut finnmusic.net -sivustolla
Seksihullut discogs.com -sivustolla
Patrick Suves

| Patrick Suves> Henkilötiedot |
| --- | --- |
Syntynyt: 9. joulukuuta 1983 Pori
Kuollut: 5. helmikuuta 2012 (28 vuotta) Helsinki
Jääpallon pelaaja
Pituus:  186 cm
Pelipaikka:  Keskikenttä
| Urheilijan ura> Junioriseurat |
| --- | --- | --- | --- |
–1999:  Narukerä
Seurat
| Vuodet | Seura | O | (M) |
| 1999–2003 |  Narukerä | 44 | (13) |
| 2003–2004 |  Örebro SK | 19 | (9) |
| 2004–2005 |  IF Stjärnan | – | (–) |
| 2005–2006 |  AIK | – | (11) |
 Seurajoukkueuran tilastot kattavat vain kansalliset sarjat.
Patrick Suves (9. joulukuuta 1983 Pori – 5. helmikuuta 2012 Helsinki) oli suomalainen jääpalloilija sekä urheilu- ja festivaalipromoottori.
Suves esiintyi ensimmäisen kerran Porin Narukerän edustusjoukkueessa jääpallon Bandyliigassa jo 16-vuotiaana. Neljän Narukerä-kauden jälkeen hän siirtyi pelaamaan Ruotsiin ja opiskelemaan Tukholman urheilukorkeakouluun.  Ruotsin toiseksi korkeimmalla sarjatasolla I Divisioonassa Suves pelasi kolmen kauden ajan. Hän pelasi urallaan 8 juniorimaaottelua. Suveksen sisar Miska Suves ja veli Juri Suves ovat myös entisiä huippujääpalloilijoita.
Urheilu-uransa jälkeen Suves tunnettiin parhaiten toiminnastaan Yyteri BeachFutis-tapahtuman pääjärjestäjänä. Hänen johdollaan se nousi pienestä muutaman joukkueen beachfutisturnauksesta yhdeksi Suomen suurimmista kesätapahtumista.  Parhaana vuotenaan Yyteri BeachFutis kokosi viikonlopun aikana Poriin Yyterin hiekkarannalle yli 70 000 kävijää.  Suves oli myös mukana käynnistämässä vuonna 2011 ensimmäisen kerran järjestettyä Porispere-festivaalia.
Patrick Suves kuoli helmikuussa 2012 kotonaan Helsingissä 28-vuotiaana.
Saavutukset

Jääpallon SM-pronssia: 2002
Peter Murbeck

| Peter Murbeck |
| --- | --- |
 Peter Murbeck
Henkilötiedot
Syntynyt: 1708
Kuollut: 1766 (57–58 vuotta)
Kansalaisuus:  Ruotsi
Ammatti:  pappi
Peter Murbeck (1708–1766) oli ruotsalainen kansansaarnaaja. Toimiessaan pappina Etelä-Ruotsissa Murbeck joutui, pietistisistä mielipiteistä epäiltynä, 1737 pitkälliseen oikeudenkäyntiin, joka päättyi siten, että hänet 1741 erotettiin virasta epämääräiseksi ajaksi. Saatuaan 1746 virkansa takaisin hän työskenteli pappina Tukholmassa ja Blekingessä ja sai kansalta vastakaikua. Hänen vaikutuksestaan perustettiin Tukholmaan "Murbeckin laitos köyhiä tyttöjä varten", jolla oli paitsi kasvatuksellisia tavoitteita, myös tarkoituksena antaa heille sellaista käytännöllistä opetusta, että heistä tulee yhteiskunnalle hyödyllisiä henkilöitä. Hänen kirjoituksistaan on merkittävä hänen Lundin tuomiokapitulille antama uskontunnustus, jota julkaistiin hänen kuolemansa jälkeen useita painoksia, sekä saarnoja.
Suomennetut julkaisut

Saarna rukous-sunnuntaina: Pietari Murbeck'ilta. Pori: C. F. Sjöblom 1851
Aiheesta muualla

Murbeck, Peter, Nordisk familjebok 1913 (ruotsiksi)
Herman Hofberg, Murbeck, Peter Svenskt biografiskt handlexikon (2. p., 1906) (ruotsiksi)
Björn Jordell, Peter Murbeck, Svenskt biografiskt lexikon, Band 26 (1987–1989) (ruotsiksi)
Pohjan-Tähti

Pohjan-Tähti oli vuosina 1866-1867 Oulussa ilmestynyt sanomalehti. Se kilpaili Oulun Wiikko-Sanomia -lehden kanssa, mutta ei kyennyt horjuttamaan sen asemaa ja Pohjan-Tähti ilmestyikin vain elokuusta 1866 toukokuuhun 1867.
Pohjan-Tähden vastaavana toimittajana toimi entinen aliupseeri John Rännäri, itseoppinut kirjoittaja, jota innosti suomalaiskansallinen aate. Pohjan Tähti pyrki julistamaan kansallisia näkemyksiä ja valistamaan kansaa. Lehdellä oli vuonna 1866 552 ja 1867 651 tilaajaa.
Patrick Teugels

| Patrick Teugels> Henkilötiedot |
| --- | --- |
Syntynyt: 1960 Dendermonde, Belgia
Kansalaisuus:   Belgia
Potkunyrkkeilijä
Kätisyys:  Oikea
Tilastot
Ottelut:  25
Voitot:  22
Tappiot:  3
Patrick Teugels (s. 1960 Dendermonde, Belgia) on belgialainen kuvataiteilija ja entinen karateka ja potkunyrkkeilijä.
Kilpailu-ura

Teugels alkoi harjoittelemaan kamppailulajeja 15-vuotiaana nähdessään ranskalaisessa karatelehdessä artikkelin kyseisestä lajista. Hän huomasi lehdessä listan eri saleista, joissa opetettiin kamppailulajeja. Teugels kiinnitti huomionsa Claude Goetzin johtamaan belgialaiseen Centre National de Karate saliin. Hän harjoitteli Shotokan karatea vuosina 1975–1978 yhdessä Jean-Claude Van Dammen kanssa. Tuona aikana hän saavutti vuoden 1978 Belgian kevyensarjan mestaruuden voitettuaan Van Dammen päätöksellä.
Sittemmin vuoden 1978 aikana Teugels siirtyi harjoittelemaan Antwerpeniin Bushidos saliin Rachid Ben Alitemin oppiin. Teugels jatkoi ottelemista ja saavutti hopeaa vuoden 1979 WAKOn potkunyrkkeilyn maailmanmestaruuskisoissa. Hän kuului myös Belgian karatemaajoukkueeseen, joka voitti Euroopan-mestaruuden vuonna 1979. Teugels kertoi otelleensa shotokan karaten ja potkunyrkkeilyn lisäksi nyrkkeily-, savate- ja kyokushin otteluissa, koska tuolloin Belgiassa oli hankalaa järjestää vain yhdelle lajille useita turnauksia. Teugels päätti kilpailemisen vuonna 1980 Van Dammea vastaan käydyn ottelun jälkeen. Hän harjoitteli vielä kaksi vuotta kilpailemisen jälkeen, mutta lopetti sen jälkeen kamppailulajien harjoittelun halutessaan keskittyä täysin kuvataiteen opiskeluunsa. Hän suoritti opintonsa loppuun vuonna 1983 Antwerpenin kuninkaallisessa akatemiassa. Sittemmin vuodesta 1989 lähtien hän on osallistunut teoksillaan taidenäyttelyihin Belgiassa.
Petropavlovsk

Petropavlovsk voi tarkoittaa seuraavia:
Petropavlovsk, kazakstanilaisen Petropavlin kaupungin venäjänkielinen nimi
Petropavlovsk-Kamtšatski, Kamtšatkan aluepiirin pääkaupunki Venäjällä
Taistelulaiva Petropavlovsk, nimenä välillä myös Marat, Venäjän ja Neuvostoliiton taistelulaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Petropavlovsk”, voi hakea sivunnimihaulla, laajalla sivunnimihaulla tai tekstihaulla.
Pieter Brueghel nuorempi

| Pieter Brueghel nuorempi |
| --- | --- |
 Antoon van Dyck: Pieter Brueghel
Henkilötiedot
Syntynyt: 1564 Bryssel
Kuollut: 1638 Antwerpen
Pieter Brueghel nuorempi (1564 Bryssel, Espanjan Alankomaat – 1638 Antwerpen, Espanjan Alankomaat) oli flaamilainen taidemaalari. Hänet tunnetaan etenkin maaseutua ja uskonnollisia aiheita sekä helvettiä ja Haadesta kuvaavista maalauksistaan, ja häntä kutsuttiin myös nimellä "Helse Brueghel" (suom. Helvetin-Brueghel).
Pieter Brueghel kuului Brueghelin taiteilijasukuun ja oli samannimisen suvun kantaisän vanhin poika. Tätä kutsutaan yleensä nimellä Pieter Brueghel vanhempi.  Isä alkoi vanhoilla päivillään kirjoittaa sukunimen ilman h:ta mutta pojat käyttivät vanhaa kirjoitustapaa. Pieter pysyi uransa aikana melko uskollisena isänsä tyylille. Hän laati jäljennöksiä monista isänsä töistä, eikä aina voi olla varma, kumpi on alkuperäinen tekijä. Pieter Brueghel nuoremman veli Jan Brueghel oli myös taidemaalari.
Teoksia

Johannes Kastaja saarnaa, Pieter Brueghel vanhempi (1566)
Johannes Kastaja saarnaa, Pieter Brueghel nuoremman kopio, 1616 jälkeen
Johannes Kastaja saarnaa, Pieter Brueghel nuoremman kopio,  (1601–1604)
Veronkantajan toimisto tai Kylän lakimies, (noin 1615)
Aiheesta muualla

Kuvia tai muita tiedostoja aiheesta Pieter Brueghel nuorempi Wikimedia Commonsissa
Pieter Bruegel the Younger Atcyclopedia
Pieter Aertsen

| Pieter Aertsen |
| --- | --- |

Henkilötiedot
Syntynyt: 1507 Amsterdam
Kuollut: 1573 Amsterdam
Pieter Aertsen (1507 Amsterdam – 1573 Amsterdam) oli alankomaalainen taidemaalari.
Elämä ja ura

Aertsenia kutsuttiin "lange Pieriksi" poikkeuksellisen pituutensa vuoksi. Hän oli Allart Claeszoonin oppilas Amsterdamissa ja ainakin vuodesta 1535 alkaen aktiivinen Antwerpenissä, mutta noin vuodesta 1556 kuolemaansa saakka hän asui jälleen Amsterdamissa. Antwerpenissä hän sai vaikutteita flaamilaisesta taiteesta, erityisesti Quentin Massysilta, ja hänestä tuli yksi alankomaalaisen laatukuvamaalauksen uranuurtajista. Aertsen oli Pyhän Luukkaan killan jäsen. Kolme hänen pojistaan saavutti jonkin verran mainetta taidemaalareina.
Nuorena hän kunnostautui maalaamalla arkisia kohtauksia, joissa hän kuvasi huonekaluja, keittiövälineitä jne. erittäin tarkasti, mutta myöhemmin hän harrasti historiallista maalausta. Taiteilijaa kiinnostivat eniten rehevät myyjättäret ja hienosti toteutetut erilaiset elintarvikkeet. Yksi hänen parhaista maalauksistaan on Amsterdamin kansallismuseossa oleva Munatanssi. Hän kunnostautui erityisesti keittiön sisätilojen tuottamisessa. Useat hänen parhaista teoksistaan - eri kirkkojen alttaritaulut, joita hänen aikalaisensa arvostivat suuresti - tuhoutuivat Alankomaiden uskonsodissa ja vuoden 1566 ikonoklasmissa, joten niistä on säilynyt vain fragmentteja.
Lihakoju, jossa Pyhä perhe antaa almuja
Munatanssi
Talonpoikia lieden äärellä,
Aiheesta muualla

Kuvia tai muita tiedostoja aiheesta Pieter Aertsen Wikimedia Commonsissa
Pisaraorneerot

| Pisaraorneerot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pisaraorneerot Premnoplex  Cherrie, 1891
Katso myös
   Pisaraorneerot Wikispeciesissä   Pisaraorneerot Commonsissa 
Infobox OKNimi-testi OK: 
Pisaraorneerot (Premnoplex) on orneerojen heimoon kuuluva lintusuku. Sukuun kuuluu 2 lajia. Molemmilla suvun lajeilla on myös alalajeja.
Pisaraorneeroihin (Premnoplex) kuuluvia lajeja

Pisaraorneero (Premnoplex brunnescens)
Valkopisaraorneero (Premnoplex tatei)
Aiheesta muualla

ITIS: Premnoplex (englanniksi)
Pirate Storm

Pirate Storm on ilmainen verkkoselaimella pelattava merirosvopeli. Pelissä pelaajan täytyy ohjata laivaa. Alussa on opastila missä kerrotaan pelin perusasioita. Pelin alussa pelaajalla on sluuppi, joka on laivoista halvin. Laivojen aseistuksena on harppuunoita hirviöitä varten ja tykkejä muita merirosvoja ja pelaajia varten. Hirviöitä ja muita merirosvoja tappamalla saa rahaa, kokemusta ja usein myös kuulia ja harppuunoita.
Aiheesta muualla

Kotisivut
Larkin Poen diskografia

| 0 | 1 | 2 |
| --- | --- | --- |
 Larkin Poe Los Angelesissa vuonna 2018
Julkaisut
| ↙Studioalbumit | 7 |  |
| ↙Livealbumit | 1 |  |
| ↙EP:t | 8 |  |
| ↙Singlet | 6 |  |
| ↙Musiikkivideot | 24 |  |
Tämä artikkeli käsittelee Larkin Poen diskografiaa.
Studioalbumit

Kin (2014)
Reskinned (2016)
Peach (2017)
Venom & Faith (2018)
Self Made Man (2020)
Kindred Spirits (2020)
Blood Harmony (2022)
Livealbumit

Paint the Roses (Nu Deco Ensemble -orkesterin kanssa) (2021)
EP:t

Spring (2010)
Summer (2010)
Fall (2010)
Winter (2010)
Thick as Thieves (2011)
Killing Time (Blair Dunlopin kanssa) (2013)
Audiotree Live (2017)
An Acoustic Companion (2023)
Singlet > Pääartistina

She's a Self Made Man (2020)
Bad Spell (2022)
Georgia Off My Mind (2022)
Singlet > Vierailevana artistina

Killing Time (EP) (Blair Dunlop / Larkin Poe) (2013)
Rattlesnake Shakin' Woman (Ray Wylie Hubbard feat. Larkin Poe) (2020)
Stackin' Bones (Billy F Gibbons feat. Larkin Poe) (2021)
Musiikkivideot

Don't (2014)
Stubborn Love (2015)
Trouble In Mind (2016)
Preachin' Blues (2017)
Look Away (2017)
Bleach Blonde Bottle Blues (2018)
Hard Time Killing Floor Blues (2018)
Honey Honey (2019)
Mississippi (2019)
Keep Diggin' (2020)
Back Down South (feat. Tyler Bryant) (2020)
She's A Self Made Man (2020)
Holy Ghost Fire (2020)
God Moves On The Water (2020)
Nights In White Satin (The Moody Blues -cover) (2020)
Fly Away (Lenny Kravitz -cover) (2020)
In The Air Tonight (Phil Collins -cover) (2020)
Take What You Want (Post Malone -cover) (2020)
Bad Spell (2022)
Blood Harmony (2022)
Georgia Off My Mind (2022)
Strike Gold (2022)
Southern Comfort (2022)
Bad Spell (Acoustic) (2023)
Pohjois-Helsingin lukio

| Pohjois-Helsingin lukio |
| --- | --- |
Sijainti:  Moisiontie 3, 00730 Helsinki
Tyyppi:  lukio
Lakkautettu:  2005
Rehtori:  … Pekka Luoma (1995–2005)
Opiskelijoita:  n. 300
Pohjois-Helsingin lukio oli lukio Helsingin Tapanilassa. Lukio yhdistyi vuonna 2005 Malmin ja Suutarilan lukioiden kanssa. Uusi lukio toimii Pohjois-Helsingin lukion tiloissa, aluksi nimellä Koillis-Helsingin lukio ja vuodesta 2010 nimellä Helsingin medialukio. Vuonna 1995 aloittanut rehtori Pekka Luoma jatkoi uuden lukion rehtorina aina vuoteen 2017.
Pohjois-Helsingin lukiossa oli yleislinjan lisäksi myös medialinja. Lukiossa oli noin 300 opiskelijaa. Joka vuosi uusia opiskelijoita otettiin noin sata, joista kolmekymmentä lukion medialinjalle. Pitkinä kielinä Pohjois-Helsingin lukiossa saattoi opiskella ruotsia, englantia, saksaa ja ranskaa, joista kahta viimeistä tarjottiin myös lyhyinä kielinä.
Pohjois-Helsingin lukio toimi kahta viimeistä vuottaan lukuun ottamatta samoissa tiloissa Pohjois-Helsingin yläasteen kanssa. Viimeksi mainittu muutti vuonna 2004 Tapanilaan, ja siitä tuli Hiidenkiven peruskoulu.
Polk

Polk on seuraavien henkilöiden sukunimi:
Brandon Polk, yhdysvaltalainen koripalloilija
James Knox Polk, Yhdysvaltojen presidentti 1845-1849
Leonidas Polk, Etelävaltioiden kenraali Yhdysvaltojen sisällissodassa
Sarah Childress Polk, presidentti James Knox Polkin puoliso
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Polk”, voi hakea sivunnimihaulla, laajalla sivunnimihaulla tai tekstihaulla.
Poljanan taistelu

Poljanan taistelu oli toisen maailmansodan viimeisiä taisteluja Euroopassa. Taistelussa kohtasivat Kosta Nađin johtamat Jugoslavian partisaanit sekä viimeiset akselivaltojen sotilaat, jotka eivät hyväksyneet antautumista. Noin 30 000 sotilaan joukkoihin kuuluivat muiden muassa Armeijaryhmä E:n joukkoja, Itsenäisen Kroatian valtion joukkoja, Slovenian Kotivartion ja Montenegron Vapaaehtoisjoukkoja, jotka koostuivat tšetnikeistä ja Lijevčen kentän taistelusta selvinneistä joukoista. Taistelu käytiin Poljanan alueella lähellä Prevaljen kylää Jugoslaviassa nykyisen Slovenian alueella 14.–15. toukokuuta 1945 kuusi päivää Saksan antautumisen jälkeen. Taistelu oli viimeinen akselivaltojen joukkojen käymä taistelu liittoutuneita vastaan Euroopassa. Myöhemmin taistelun jälkeen Bleiburgin murhenäytelmä sai alkunsa.
Merkinnän syy: taistelukuvaus puuttuu
Poljin

Poljin on suomalaisen Pyöräilykuntien verkosto ry:n julkaisu ja internetsivusto. Yhdistyksen ja sen ylläpitämien julkaisujen päämääränä on tuottaa hyvinvointia kehittämällä pyöräilyä liikennemuotoina ja arkiliikuntana. Verkosto tuottaa tietoa verkoston jäsenten ja muiden pyöräilyn edistämisestä kiinnostuneiden tahojen käyttöön. Yhdistys toimii kuntien, valtionhallinnon, ELY-keskusten, yritysten ja järjestöjen sekä muiden tahojen välisenä yhteistyöverkostona.
San Lorenzon katedraali

San Lorenzon katedraali
San Lorenzon katedraali on Genovan vanhassa kaupungissa Italiassa. Katedraali on tyyliltään goottilainen ja sitä vartioi kaksi kivistä leijonaa.
Sacro Catino
Kirkossa on nähtävillä smaragdinvihreä lasimalja, Sacro Catino. Pitkään uskottiin sen olevan Graalin malja. Myöhemmin kuitenkin selvisi, että se on 600-luvun taidokas islamilainen käsityö.
Pohjan Tähti (Fitchburg)

Pohjan Tähti ilmoitti vuonna 1917 olevansa ”suomalaisten edistyspyrintöjen äänenkannattaja”.
Pohjan Tähti oli Massachusettsin Fitchburgissa vuosina 1902–1926 ilmestynyt amerikansuomalainen sanomalehti.
Alex Heissonin perustaman Pohjan Tähden ensimmäisenä toimittajana työskenteli C. E. Christiansson. Vuonna 1904 tehtävään tuli Työmiehen entinen toimittaja Taavi Tainio, joka ryhtyi käyttämään lehteä sosialististen ajatusten levittämiseen. Tuona aikana Pohjan Tähden tilaajamäärä nousi lähes neljään tuhanteen ja se jopa tunnustettiin amerikansuomalaisten sosialistien puoluelehdeksi. Heisson antoi Tainiolle pian potkut, minkä jälkeen paikalliset sosialistit perustivat oman äänenkannattajan Raivaajan.
Myöhemmin Pohjan Tähdestä tuli kansallismielinen oikeistolehti. Sen ilmestymistiheys kasvoi yhdestä kahteen kertaan viikossa ja 1910-luvun lopussa se ilmestyi muutamien vuosien ajan päivälehtenä. Lehden levikki jäi kuitenkin pieneksi ja oli vuonna 1920 vain vajaat 2 500 kappaletta. Samoihin aikoihin ilmestymistiheyttä vähennettiin neljään kertaan viikossa. Raivaajan kustannusyhtiö osti Pohjan Tähden vuonna 1926, minkä jälkeen Fitchburgissa ilmestyi vielä kaksi porvarilehteä: Amerikan Suomalainen vuosina 1926–1929 ja Fitchburgin Sanomat 1930–1938.
Aiheesta muualla

Pohjan Tähti digitoituna Kansalliskirjastossa
Poljankan metroasema

| Poljanka (Полянка) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.7379°N, 37.6180°E
Paikkakunta:  Moskova, Venäjä
Avattu:  23. tammikuuta 1986
Rakenne
Tyyppi:  tunneliasema
Poljanka (ven. Полянка) on yksi Moskovan metron asemista. Se avattiin 23. tammikuuta 1986.
Peter Lodenius

Peter Lodenius Helsingin kirjamessuilla 2015.
Peter Lodenius (13. lokakuuta 1942 Helsinki – 25. marraskuuta 2018 Helsinki) oli suomalainen toimittaja ja kirjailija. Hän työskenteli kulttuurilehti Ny Tidin toimituksessa vuosina 1973–2007 ja oli myös lehden päätoimittaja 1985–2000.
Ura

Valtiotieteitä opiskellut Lodenius aloitti työuransa Suomen Tietotoimiston ulkomaantoimittajana vuonna 1968, ja siirtyi SKDL:n julkaiseman ruotsinkielisen Folktidningen Ny Tidin toimitukseen 1973. Neljä vuotta myöhemmin Lodenius ja Johan von Bonsdorff muuttivat lehden linjan perinteisestä puoluelehdestä yhteiskuntakriittiseksi kulttuurilehdeksi, jossa merkittävä osuus oli myös ulkomaisten tapahtumien seurannalla. Vuosina 1985–2000 Lodenius työskenteli lehden päätoimittajana jatkaen vielä lehden erikoistoimittajana vuoteen 2007 saakka. Eläköitymisensä jälkeen hän toimi vielä Kansan Uutisten ja Suomen Kuvalehden kolumnistina.
Vuonna 1992 Lodenius sai Tiedonjulkistamisen valtionpalkinnon yhdessä Ny Tidin toimittajien Tapani Ritamäen ja Trygve Söderlingin kanssa. Suomenruotsalainen toimittajapalkinto Topeliuspriset hänelle myönnettiin 1995 ja Yleinen lehtimiesliiton journalistipalkinto elämäntyöstä vuonna 2006.